ישראל יוסף זעווין

ישראל יוסף זעווין  (ה'תרל"ב - ה'תרפ"ז) איז געווען א יידישער שרייבער, וועלכער האט געשריבן אויף העברעאיש, יידיש און ענגליש, אין די פאראייניגטע שטאטן.

ער האט געשריבן אונטער פארשידענע פּסעוודאנימען, פון וועלכע ער איז צום מערסטנס באקאנט מיט זיינע שריפטן אונטערן נאמען תשר"ק. ער האט אסאך געשריבן איבער די לעבנסשטייגער פון די אימיגראנטן אין יענע יארן.

ווי אויך האט ער געשריבן פיל לייכטע מעשיות און משלים פאר קינדער און די יוגנט אין די פאפולערע צייטונגען, ווי: יידישעס טאגעבלאט, די יודישע פרעסע, העברי, הלאום, העם און נאך. ווי אויך איז ער דער מחבר פונעם ספר "דער אוצר פון אלע מדרשים", מנחם אב, תרפ"ו, ניו יארק. 107 מדרשים פון חז"ל איבערגעארבעט אויף יידיש.

 ביאגראפיע 
ער איז געבוירן אין בעלארוס אין א חסידישער משפחה. אין 1889 האט ער אימיגרירט אין אמעריקע, וואו ער האט זיך באזעצט אין פילאדעלפיע. 

 ביכער 
 אויף דער זייט ים, 1910
 אלע אגדות פון תלמוד, אין דריי טיילן, ה'תרפ"ב
 מעשה'לעך פאר קינדער
 שפאס און ערנסט

 וועבלינקען 
 http://www.ibiblio.org/yiddish/Book/Goldsmith/yla-yyz.html

קאטעגאריע:רעדאקטארן
קאַטעגאָריע:יידיש שפראך שרייבערס